བོད་ཀྱི་སྲིད་བྱུས་ཉམས་ཞིབ་ཁང་གི་ཉམས་ཞིབ་པ་ཛམ་ལྷ་བསྟན་པ་རྒྱལ་མཚན་ལགས་ཀྱིས་བོད་ཀྱི་ཁོར་ཡུག་གི་གནད་དོན་དང་དེས་རྒྱ་གར་གཙོས་ཁྱིམ་མཚེས་རྒྱལ་ཁབ་ཁག་ལ་ཤུགས་རྐྱེན་ཇི་ལྟར་ཐེབས་མིན་སྐོར་ངོ་སྤྲོད་གནང་ཡོད་པ་དང་།ཁོང་གིས་བོད་ནི་འཛམ་གླིང་ཐོག་གི་མཐོ་སྒང་ཆེ་ཤོས་ཤིག་ཡིན་པ་དང་།འཛམ་གླིང་ལྷོ་བྱང་གི་སྣེ་གཉིས་ཕུད་པའི་མཐོ་སྒང་བོད་དེ་སྣེ་གསུམ་པ་ཆགས་ཡོད་པས་མཐོ་སྒང་བོད་ཀྱི་འཁྱགས་རོམ་མགྱོགས་པོ་བཞུར་བཞིན་པ་དེས་རྒྱ་གར་སོགས་ཁྱིམ་མཚེས་རྒྱལ་ཁབ་ཁག་གི་ཁོར་ཡུག་ལ་དོ་ཕོག་འགྲོ་ཚུལ།དེ་བཞིན་བོད་ཀྱི་ཚ་དྲོད་འཕེལ་ན་རང་བཞིན་གྱི་སའི་གོ་ལ་སྤྱིའི་གནམ་གཤིས་ལ་དོ་ཕོག་བྱུང་གི་ཡོད་སྐོར།བོད་ནི་ལྷོ་ཤར་ཨེ་ཤི་ཡའི་རྒྱུགས་ཆུ་མང་པོའི་ཆུ་འགོ་ཡིན་པ་དང་ཨེ་ཤི་ཡའི་ནང་བབས་པའི་རྒྱུགས་ཆུ་ཆེན་པོ་དྲུག་གི་འབྱུང་ཁུངས་བོད་ཡིན་པ་བཅས་བོད་ཀྱི་ཁོར་ཡུག་འཛམ་གླིང་སྟེང་ཧ་ཅང་གལ་ཆེན་པོ་ཡིན་པའི་གནད་དོན་མི་འདྲ་བ་བཞི་བརྒྱུད་འགྲེལ་བརྗོད་གནང་ཡོད་འདུག